**6 клас Домашна работа – 4 учебна седмица**

 **Български език**

1. *Моля, направете упражненията на работните листове, които ви раздадох в клас.*
2. *Моля, прочетете текста и препишете в тетрадките си местоименията.*
3. *Срещу всяко местоимение запишете вида му. Можете да си помогнте с видовете, които припомнихме в клас и записахме в тетрадките.*

 ... „Никой не бе забелязал, че той се скри тук - никакъв подозрителен шум не се чуваше наоколо. Високите брегове на дола бяха като стени между него и селото, само небето се виждаше над главата му, но и то вече тъмнееше и чезнеше в бързо настъпващия вечерен здрач. Едва сега усети Стоян болки по ръцете и нозете си, видя разкъсаните ръкави на ризата си, разкъсаните по колената беневреци, видя и кръв там, дето го бе ухапала и изподраскала с яките си нокти хрътката. Ай, господи! Той я удуши с ръцете си, но тя се бе хвърлила да разкъса кучето му, хвърлила се бе и върху него, и другата също, и Стоян погледна небето: не е ли тъй? Сега беят ще изпрати по кехаите си и ще го убият, а може и самият бей да го убие с пушката си от чардака на кулата - той стреля оттам и по живи люде, когато се разлюти. Не, за Стояна вече нямаше живот ни вкъщи, ни в селото, ни в полето! той знаеше, че преди години беят е убил двама селяни от чардака на кулата - тъй, взел ги е "на нишан", както си вървели по пътя. Ай, господи!”

 *Из” Железният светилник” Димитър Талев*